Комунално јавно предузеће „Ђунис“ Уб.

Ул. Вељка Влаховића број 6, 14210 Уб

ПИБ: 101347777,

Матични број: 07098499

Контакт тел.: 014/411-107

e-mail: djunisnabavke@.gmail.com

Интернет адреса : [www.djunis.rs](http://www.djunis.rs)

Датум: 26.11.2019. године

Број: 4/1-1.3.18-Р/19

На основу члана, 55 став 1. тачка 2) и члана 60. став 1. тачка 2) Закона о јавним набавкама (''Службени гласник Републике Србије'', број 124/2012, 14/2015 и 68/2015), у даљем тексту: Закон), Комунално јавно предузеће „Ђунис“ Уб

**објављује**

**П О З И В**

**за подношење понуда**

за јавну набавку радова: радови постављања видео надзора I фаза

 (број јавне набавке: 1.2.18-Р/2019)

**1.Врста Наручиоца:** Јавно комунално предузеће-локална самоуправа.

**2.Врста поступка јавне набавке**: предметна јавна набавка мале вредности се спроводи у складу са Законом о јавним набавкама (''Службени гласник Републике Србије'', број 124/2012, 14/2015 и 68/2015) и подзаконским актима којима се уређује материја јавних набавки.

**3.Врста предмета јавне набавке: радови**; радови постављања видео надзора I фаза.

**Партије:** Јавна набавка није обликована кроз партије.

Назив и ознака из општег речника набавке:

|  |  |
| --- | --- |
| шифра | назив |
| 4523210-7 | помоћни радови за електроенергетске водове  |
| 45300000 | радови на грађевинским инсталацијама |
| 323235000 | систем за видео надзор |

**4.Критеријум, елементи критеријума за доделу уговора:**

Максимални број пондера по елементима за вредновање понуда

|  |  |  |
| --- | --- | --- |
| Цена | Рок извођења и инсталирање добара | Пондери укупно |
| 30 | 70 | 100 |

Избор најповољније понуде ће се извршити применом критеријума **„економски најповољнија понуда“**, пондерисањем следећих елемената:

* Најнижа понуђена цена --------------------------------------------- 30 пондера

Понуда која садржи најнижу понуђену цену, добиће максимални број пондера 30 (тридесет). Остале понуде се бодују према следећој формули:

Ц= Ц мин. X 30

Ц пон.

Где је:

„Ц мин.“ – најнижа цена; „Ц пон.“ – понуђена цена.

* Рок извођења и инсталирања добара ---------------------------------------------------------- 70 пондера

Понуда која садржи накраћи рок извођења и инсталирања добара, добиће максималан број пондера 70 (седамдесет). Остале понуде се бодују према следећој формули:

Ри= Ри мин. X 70

Ри пон.

Где је:

„Ри мин.“ – најкраћи рок извођења и инсталирања добара; „Ри пон.“ – понуђени рок извођења и инсталирања добара.

Рок извођења и инсталирања добара не може бити краћи од 10 (десет) дана од дана ступања на снагу Уговора о јавној набавци, ни дужи од 15 (петнаест) дана од дана ступања на снагу Уговора о јавној набавци. Уколико понуда садржи краћи рок извођења и инсталирања добара од 10 (десет) дана од дана ступања на снагу Уговора или садржи дужи рок извођења и инсталирања добара од 15 (петнаест) дана од дана ступања на снагу Уговора, понуда ће бити одбијена у складу са чланом 106. став 1. тачка 5) Закона о јавним набавкама.

У случају да се након анализе понуда установи да две или више понуда имају исти број пондера, као најповољнија биће изабрана понуда која садржи нижу понуђену цену. Ако се након анализе понуда установи да две или више понуда садрже исту понуђену цену, као најповољнија биће изабрана понуда оног понуђача који је понудио краћи рок извођења и исталирања добара. У случају да две или више понуда имају исту понуђену цену и исти рок извођења и инсталирања добара, као најповољнија понуда биће изабрана понуда која садржи дужи рок плаћања након достављања исправног рачуна и то након извршене испоруке предметних добара **(резервни подкритеријум).**

Рок плаћања не може бити краћи од 2 (два) дана, ни дужи од 8 (осам) дана од дана достављања исправног рачуна, након извршених уговорених радова (примопредаје). Уколико понуда садржи краћи рок плаћања од 2 (два) дана од дана достављања исправног рачуна након извршених уговорених радова (примопредаје) или садржи дужи рок плаћања од 8 (осам) дана од дана достављања исправног рачуна након извршене испоруке тражених добара понуда ће бити одбијена у складу са чланом 106. став 1. тачка 5) Закона о јавним набавкама.

АДРЕСА ДОСТАВЉАЊА РАЧУНА:

Рачун мора бити достављен на адресу Наручиоца: Комунално јавнопредузеће ''Ђунис'' Уб, ул. Вељка Влаховића број 6, 14210 Уб, ПИБ (101347777), МБ (07098499) са отпремницом на којој је наведен датум испоруке добара, као и количина испоручених добара, са читко написаним именом и презименом и потписом овлашћеног лица Купца, које је примило предметна добра.

У испостављеном рачуну и отпремници, изабрани понуђач је дужан да се придржава тачно дефинисаних назива добара из конкурсне документације и прихваћене понуде (из Обрасца структуре цене). Рачуни који не одговарају наведеним тачним називима, ће се сматрати неисправним.Уколико, због коришћења различитих шифрарника и софтверских решења није могуће у самом рачуну навести горе наведени тачан назив, изабрани понуђач је обавезан да уз рачун достави прилог са упоредним прегледом назива из рачуна са захтеваним називима из конкурсне документације и прихваћене понуде.

Уколико ни после примене резервног подкритеријума не буде могуће изабрати најповољнију понуду, најповољнија понуда биће изабрана путем жреба.

Извлачење путем жреба Наручилац ће извршити јавно, у присуству понуђача који имају исту понуђену цену и исти рок испоруке/рок израде са пуштањем у рад, као и исти рок и начин плаћања као резервни подкритеријум. На посебним папирима који су исте величине и боје Hаручилац ће исписати називе Понуђача, те папире ставити у кутију, одакле ће члан Комисије извући само један папир. Понуђачу чији назив буде на извученом папиру биће додељен Уговор о јавној набавци.

У случају примене критеријума економски најповољније понуде, а у ситуацији када постоје понуде понуђача који нуде добра домаћег порекла и понуде понуђача који нуде добра страног порекла, наручилац мора као најповољнију понуду изабрати понуду понуђача који нуди добра домаћег порекла под условом да разлика у коначном збиру пондера између најповољније понуде понуђача који нуди добра страног порекла и најповољније понуде понуђача који нуди добра домаћег порекла није већа од 5 у корист понуде понуђача који нуди добра страног порекла.

Понуђач који нуди добра домаћег порекла треба да уз понуду достави Уверење о домаћем пореклу добара, који издаје Привредна Комора Србије, према Правилнику о одређивању доказа на основу којег се утврђује да је понуду поднео домаћи Понуђач и за одређивање добара домаћег порекла (''Службени гласник Републике Србије'', број 33 од 10.04.2013. године), ради признавања преференцијала по одредбама члана 86. Закона о јавним набавкама, уколико има понуђача који нуде добра домаћег порекла.

Наведена предност се не односи на државе чланице ЕУ, почев од дана 01.09.2018. године, у складу са Споразумом о стабилизацији и придруживању између Европске заједнице и њених држава чланица, са једне стране и Републике Србије са друге стране

**5.Начин и преузимање конкурсне документације, односно интернет адреса где је конкурсна документација доступна:** Конкурсна документација може да се преузме на Порталу Управе за јавне набавке – [www.portal.ujn.gov.rs](http://www.portal.ujn.gov.rs/) и непосредно у пословним просторијама наручиоца на адреси: ул. Вељка Влаховића број 6, 14210 Уб или на интернет адреси Наручиоца [www.djunis.rs](http://www.djunis.rs)

**6.Начин подношења понуда и рок за подношење понуда:** Понуде се припремају и подносе у складу са конкурсном документацијом и позивом за подношење понуда. Понуде се достављају на адресу КЈП „Ђунис“ Уб, ул. Вељка Влаховића број 6, 14210 Уб, у року од најмање 8 (осам) дана од дана објављивања позива на Порталу јавних набавки, **до дана 05.12.2019. године до 12 часова**. Понуде које пристигну до наведеног рока сматраће се благовременим. Понуда коју наручилац није примио у року одређеном за подношење понуда, односно која је примљена по истеку дана и сата до којег се могу понуде подносити, сматраће се неблаговременом. Наручилац ће након окончања поступка отварања понуда, неблаговремену понуду вратити неотворену понуђачу, са назнаком да је поднета неблаговремено. **Понуда се подноси** непосреднопреко архиве наручиоца или путем поште на адресу: Комунално јавно предузеће «Ђунис» Уб, ул. Вељка Влаховића број 6, 14210 Уб, са назнаком «НЕ ОТВАРАТИ» понуда за јавну набавку број 1.3.18-Р/2019, радови постављања видео надзора I фаза. На полеђини коверте навести назив понуђача, адресу, број телефона контакт особе и e-mail понуђача. Као меродавно рачуна се време предаје понуде на архиви наручиоца, а не време предаје понуде у пошти. Понуде се достављају у затвореним ковертама.

**7. Место, време и начин отварања понуда**: Јавно отварање понуда обавиће се у пословним просторијама Комуналног јавног предузећа „Ђунис“ Уб, ул. Вељка Влаховића број 6, 14210 Уб, **на дан 05.12.2019. године са почетком у 12:30 часова.**

**8.Услови под којима представници понуђача могу учествовати у поступку отварања понуда (заједничко за прву и за другу партију):** Отварању понуда могу присуствовати овлашћени представници понуђача, који ће своја овлашћења предати Комисији пре отварања понуда. Овлашћење мора да буде заведено код понуђача и потписано од стране одговорног лица понуђача.

**9.Рок за доношење одлуке (заједничко за прву и за другу партију):** Наручилац ће донети одлуку о додели Уговора најкасније у року од 10 дана од дана окончања поступка отварања понуда.

**10.Лице за контакт: Миле Маровић**: javnenabavke@gmail.com, тел. 014/411-107

KJП „Ђунис“ Уб